Συντεταγμένες: 49°50′21.9318″N 24°1′48.0436″E﻿ / ﻿49.839425500°N 24.030012111°E﻿ / 49.839425500; 24.030012111

Το **Μνημείο του Άνταμ Μιτσκιέβιτς στο Λβιβ**, γνωστό και ως **Στήλη του Άνταμ Μιτσκιέβιτς** (πολωνικά: *Kolumna Adama Mickiewicza we Lwowie*, ουκρανικά: *Пам'ятник Адамові Міцкевичу*), είναι νεοκλασικό μνημείο που τιμά τον Πολωνό ρομαντικό ποιητή Άνταμ Μιτσκιέβιτς (1798-1855) στην Πλατεία Μιτσκιέβιτς στο κέντρο του Λβιβ της Ουκρανίας. Παρουσιάστηκε το 1904.

Ιστορία
-------

Το 1897, δημιουργήθηκε μια επιτροπή με επικεφαλής τον Βουαντίσουαφ Γουοζίνσκι για την κατασκευή ενός μνημείου στο Λβιβ του Βασιλείου της Γαλικίας και τη Λοδομερία, αφιερωμένο στον ποιητή της ρομαντικής εποχής, Άνταμ Μιτσκιέβιτς. Το 1898, ξεκίνησε ένας διαγωνισμός για το σχεδιασμό του και, από 28 έργα, η κριτική επιτροπή επέλεξε αυτό που σχεδίασε ο Πολωνός γλύπτης Αντόνι Πόπιελ. Με πρωτοβουλία του Άνταμ Κρεχοβιέτσκι, συμφωνήθηκε ότι το μνημείο πρέπει να έχει τη μορφή στήλης. Το μνημείο χτίστηκε μεταξύ 1902-1904 και παρουσιάστηκε επίσημα στις 30 Οκτωβρίου 1904. Παρουσιάζει τον εθνικό ποιητή της Πολωνίας Άνταμ Μιτσκιέβιτς στους πρόποδες της στήλης, πάνω από τον οποίο υπάρχει ένα γλυπτό μιας φτερωτής Ιδιοφυΐας της Ποίησης που δίνει μία λύρα στον ποιητή. Ένα μεγάλο φως κεριών βρίσκεται στην κορυφή της ύψους 21 μέτρων στήλης.

Το μνημείο ανεγέρθηκε στην Πλατεία Μαριάτσκι (σήμερα πλατεία Μιτσκιέβιτς) κοντά στη μορφή της Παναγίας. Ο γρανιτένιος άξονας της στήλης μεταφέρθηκε από το Βασίλειο της Ιταλίας, ενώ τα χάλκινα στοιχεία χυτεύθηκαν στο εργοστάσιο του Τεόντορ Σέρπεκ στη Βιέννη. Η φιγούρα του Άνταμ Μιτσκιέβιτς είναι 3,3 μέτρα και η φλόγα στο φως του κεριού είναι επιχρυσωμένη. Το μνημείο εμφανίστηκε εντελώς αλώβητο μετά το Δεύτερο Παγκόσμιο Πόλεμο.

Η στήλη είναι ένα από τα πολωνικά εθνικά μνημεία που παρέμειναν στο Λβιβ μετά τον πόλεμο, σε αντίθεση με το Μνημείο του Γιαν Γ΄ Σομπιέσκι ή το Μνημείο του Αλεξάντερ Φρέντρο, τα οποία μεταφέρθηκαν στο Γκντανσκ και το Βρότσουαφ αντίστοιχα, βάσει πρόσθετου πρωτοκόλλου στη συμφωνία του 1944 μεταξύ της Πολωνικής Επιτροπής Εθνικής Απελευθέρωσης (*Polski Komitet Wyzwolenia Narodowego*) και της Σοβιετικής Σοσιαλιστικής Δημοκρατίας της Ουκρανίας που υπεγράφει στο Κίεβο (1945), το οποίο επέτρεψε να παραδώσουν στην πολωνική κυβέρνηση τα εθνικά μνημεία του Λβιβ που συνδέονται με τον πολωνικό πολιτισμό και ιστορία, με εξαίρεση το μνημείο του Άνταμ Μιτσκιέβιτς που «απολαμβάνει μεγάλη δημοτικότητα και αγαπάτε από το ουκρανικό έθνος».

Εικόνες
-------

* Λιθογραφία του Όντο Ντομπροβόλσκι που απεικονίζει τη Στήλη του Άνταμ Μιτσκιέβιτς, 1915Λιθογραφία του Όντο Ντομπροβόλσκι που απεικονίζει τη Στήλη του Άνταμ Μιτσκιέβιτς, 1915
* Άποψη της στήλης πριν από το ξέσπασμα του Β΄ Παγκοσμίου Πολέμου, 1939Άποψη της στήλης πριν από το ξέσπασμα του Β΄ Παγκοσμίου Πολέμου, 1939
* Ο Άνταμ Μιτσκιέβιτς και η φτερωτή μορφή της Ιδιοφυΐας της ΠοίησηςΟ Άνταμ Μιτσκιέβιτς και η φτερωτή μορφή της Ιδιοφυΐας της Ποίησης

Δείτε επίσης
------------

* Ιστορία του Λβιβ
* Μνημείο του Γιαν Γ΄ Σομπιέσκι (Γκντανσκ)
* Μνημείο του Αλεξάντερ Φρέντρο (Βρότσουαφ)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μνημείο του Άνταμ Μιτσκιέβιτς (Λβιβ)** |

1. ↑  «PL. MICKIEWICZA – POMNIK ADAMA MICKIEWICZA».. Ανακτήθηκε στις 2019-08-18.
2. ↑  «Kolumna Mickiewicza we Lwowie». Αρχειοθετήθηκε από το πρωτότυπο στις 2008-06-04.. Ανακτήθηκε στις 2019-08-14.
3. ↑  «Lwowski pomnik Adama Mickiewicza».. Ανακτήθηκε στις 2019-08-14.
4. ↑  «Monumental Distortions – The Mickiewicz Column in Lviv».. Ανακτήθηκε στις 2019-08-14.
5. ↑  «Kolumna Mickiewicza we Lwowie». Αρχειοθετήθηκε από το πρωτότυπο στις 2008-06-04.. Ανακτήθηκε στις 2019-08-14.
6. ↑  «Pomnik Adama Mickiewicza we Lwowie. Na otwarcie przyjechał sam Mickiewicz!».. Ανακτήθηκε στις 2019-08-14.
7. ↑  «WROCŁAW I LWÓW BRATNIE MIASTA-CZ.IV POMNIK ALEKSANDRA FREDRY».. Ανακτήθηκε στις 2019-08-13.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 306274307

 |

 |